# Bob Marley: One Love

Bob Marley: One Love és un biopic estatunidenc dirigit per Reinaldo Marcus Green del 2024. Es basa en la vida del cantant i compositor de reggae Bob Marley, des del seu ascens a la fama fins a la seva mort el 1981. La pel·lícula és protagonitzada per Kingsley Ben-Adir com a Marley, al costat de Lashana Lynch com a Rita Marley i James Norton com a Chris Blackwell.

## Argument

La pel·lícula explica, entre altres episodis de la vida de Marley, l'intent d'assassinat el 1976 fins als dos anys d'exili a Londres, l'enregistrament del disc Exodus, que el va convertir en una estrella global, i el seu retorn a Jamaica el 1978 per a un concert que ajudaria a alleujar les tensions polítiques al seu país.

## Producció

El juny de 2018 es va anunciar que Paramount Pictures estava desenvolupant una pel·lícula dramàtica musical basada en la vida del cantant i compositor jamaicà Bob Marley, amb el seu fill, Ziggy Marley, fent de productor. El març de 2021 Reinaldo Marcus Green havia estat contractat per a dirigir-la, i Zach Baylin (que va escriure la pel·lícula de Green de 2021 King Richard ), Frank E. Flowers i Terence Winter n'estaven escrivint el guió. El febrer de 2022 Kingsley Ben-Adir va ser elegit com a actor principal. A l'agost, Lashana Lynch s'havia unit al repartiment interpretant l'esposa de Bob, Rita Marley. El febrer de 2023, Michael Gandolfini, Nadine Marshall, James Norton i Anthony Welsh es van incorporar al repartiment.
El rodatge va començar el desembre de 2022 a Londres i Jamaica, i es va acabar l'abril de 2023. El títol de la pel·lícula, Bob Marley: One Love, va ser anunciat pel productor Ziggy Marley a la CinemaCon aquell mateix mes.
L'octubre de 2023 es va informar que Kris Bowers havia compost la partitura de la pel·lícula, després de treballar amb Green a Monsters and Men (2018) i King Richard. El 26 de gener de 2024 la cantant de country Kacey Musgraves va publicar una versió de «Three little birds» (1977), de The Wailers, com a part de la banda sonora de la pel·lícula. L'EP de la banda sonora de la pel·lícula es va publica el 14 de febrer de 2024 per mitjà d'Island Records i Tuff Gong.

## Referències

* ↑ Couch, Aaron. «'Smile 2,' 'Mean Girls' Musical Set 2024 Release Dates». The Hollywood Reporter, 22-09-2023. [Consulta: 22 setembre 2023].
* ↑ Vlessing, Etan. «Kingsley Ben-Adir Plays Defiant Bob Marley in Latest 'One Love' Biopic Trailer» (en anglès americà). The Hollywood Reporter, 05-12-2023. [Consulta: 6 desembre 2023].
* ↑ Armstrong, Sam. «'Bob Marley: One Love': Everything We Know About The Biopic» (en anglès americà). uDiscover Music, 05-12-2023. [Consulta: 16 desembre 2023].
* ↑ Browne, David. «Cómo se hizo Bob Marley: One Love, la biopic de la leyenda del reggae» (en castellà). Rolling Stone, 06-02-2024. [Consulta: 8 febrer 2024].
* ↑ Jr, Anita Busch,Mike Fleming. «Ziggy Marley Jammin' At Paramount With Biopic Based His Dad, Reggae Legend Bob Marley». Deadline, 06-06-2018.
* ↑ Kroll, Justin. «Paramount's Bob Marley Biopic Sets 'King Richard' Helmer Reinaldo Marcus Green To Direct». Deadline Hollywood, 03-03-2021. [Consulta: 3 març 2021].
* ↑ Kroll, Justin. «Kingsley Ben-Adir Tapped To Play Reggae Legend Bob Marley In Paramount Biopic». Deadline Hollywood, 11-02-2022. [Consulta: 11 febrer 2022].
* ↑ Rubin, Rebecca. «Bob Marley Biopic to Star 'One Night in Miami' Actor Kingsley Ben-Adir». Variety, 11-02-2022. [Consulta: 11 març 2023].
* ↑ Kroll, Justin. «'No Time To Die's Lashana Lynch To Play Bob Marley's Wife, Rita, In Paramount Biopic». Deadline Hollywood, 04-08-2022. [Consulta: 11 març 2023].
* ↑ Kroll, Justin. «Michael Gandolfini, Jesse Cilio, Tosin Cole, James Norton & Others Round Out Cast Of Paramount's Bob Marley Biopic». Deadline Hollywood, 02-02-2023. [Consulta: 11 març 2023].
* ↑ Gardner, Claudia. «First Look: Ben Kingsley As Bob Marley On Set Of Reggae Legend's Biopic — See Photos». Dancehall Mag, 18-12-2022. [Consulta: 11 març 2023].
* ↑ «What's On Screen and Filming in London: March 2023». Film London, 08-03-2023. [Consulta: 11 març 2023].
* ↑ Gardner, Claudia. «Bob Marley Biopic Wraps Up Filming, Ziggy Says Manley, Seaga, Bucky Marshall, Claudius Massop Are Featured» (en anglès americà). DancehallMag, 02-04-2023. [Consulta: 6 desembre 2023].
* 1 2 Lang, Brent. «Paramount Teases Stirring 'Bob Marley: One Love' Trailer, With Ben Kingsley Embodying Reggae Legend» (en anglès americà). Variety, 27-04-2023. [Consulta: 6 desembre 2023].
* ↑ Vito Oddo, Marco. «Bob Marley Biopic Gets Official Title at CinemaCon». Collider, 28-04-2023. [Consulta: 3 maig 2023].
* ↑ «Kris Bowers Scoring Reinaldo Marcus Green's 'Bob Marley: One Love'» (en anglès americà). Film Music Reporter, 10-10-2023. [Consulta: 6 desembre 2023].
* ↑ Corcoran, Nina. «Kacey Musgraves Covers "Three Little Birds" for Bob Marley: One Love Soundtrack: Listen». Pitchfork, 26-01-2024. [Consulta: 26 gener 2024].
* ↑ «Bob Marley: One Love (Music Inspired by the Film) EP Announced». Film Music Reporter, 29-01-2024. [Consulta: 31 gener 2024].